ગિરનાર વિકાસ સમિતિના સભ્યો ભારતીબાપુ, શેરનાથબાપુ, પ્રદીપ ખીમાણી, શૈલેષ દવેએ મુખ્યમંત્રી વિજયભાઈ રૂપાણીને રજુઆતમાં જણાવ્યું હતુ કે અંબાજીના વિકાસ માટે તનસુખગીરી બાપુની માગણી મુજબ નિર્ણય કરવા, ગોરખધુણા, ધર્મશાળાનું રિનોવેશન તથા પાણીની વ્યવસ્થા કરવા, અંબાજી મંદિર સુધી પાણી પહોચાડવુ, ર૪ કલાક ચાલતા અન્નક્ષેત્ર કમંડળ કુંડમાં પાણીની વ્યવસ્થા કરવી, ગીરનાર પર રોપવે શરૂ થયા બાદ યાત્રિકાનું પ્રમાણ ખુબ વધશે તેનું નિયંત્રણ કરવા સીસીટીવી કેમેરા, લાઈટની વ્યવસ્થા કરવા, ગીરનાર પર્વત અને અંબાજી મંદિર પર કરવામાં આવેલી પેશકદમી તથા દબાણો દૂર કરવા, રોપવે શરૂ થયા બાદ પાર્કીગના પ્રશ્ને લોકોને મુશ્કેલી ન થાય તેવા નિર્ણયો કરવા, દામોદર કુંડ પાસે શૌચાલય બનાવવા, દામોદર કુંડ પાસે ફોરટ્રેક રોડનું અધુરૂ કામ પુર્ણ કરવા, રૂપાયતન સુધીનો રસ્તો નવો બનાવવા, ગીરનાર પર્વત પર આવેલ જટાશંકર ધર્મશાળાનું રીનોવેશન કરવા, સુદર્શન તળાવનું રીનોવેશન કરાવવા સહિતના પ્રશ્નોની રજુઆત કરવામાં આવી હતી.